તા 10 અને 11 દરમિયાન તમે કોઈ જુની સમસ્યામાંથી બહાર આવશો. ભવિષ્ય માટે ધન સંબંધી જરૂરિયાત પુરી કરવાનો પ્રયાસ કરશો. આપના અટકેલા કાર્યો પુરા થતા આત્મવિશ્વાસ વધશે અને આવકમાં વધારો કરવા માટે નવા સ્ત્રોતો અંગે પણ ગંભીરતાથી વિચાર કરશો. સરકારી બાબતમાં વિજયનો યોગ બનશે. આપના ઉપરી અધિકારી તરફથી મૈત્રી પૂર્ણ વ્યવહાર રહેશે. તા 12 અને 13 દરમિયાન કોઈ મોટા અને રાજનીતિક વ્યક્તિનો સાથ મેળવશો જેનાથી આપને ફાયદો થશે. માતાપિતા અને વડીલોનો સ્નેહ અને આશીર્વાદ આપને આગળ વધવામાં મદદ કરશે. વ્યવસાયમાં જરૂર જણયા ત્યાં તેમના તરફથી માર્ગદર્શન ઉપરાંત આર્થિક સહાય પણ મળી શકે છે. આપના માન-સન્માનમાં વધારો થશે. તા 14 અને 15 દરમિયાન આર્થિક લાભ મેળવશો. જે કામ માટે લક્ષ્ય નક્કી કર્યું હશે અને પુરું કરીને જ રહેશો. આર્થિક પરિસ્થિતિ આપના માટે ઘણી સંતોષજનક રહેશે. તા 16 થી સૂર્ય આપની રાશિથી 11 મા સ્થાનમાં ભ્રમણ કરતા આપ વડીલોની કૃપા અને આશીર્વાદ મેળવશો. જાહેરજીવનમાં પણ તમે સક્રીય બનશો. આપના દ્વારા આધ્યાત્મિક અને માંગલિક કાર્ય થશે. પિતા તરફથી પણ લાભ થશે. તા 16 દરમિયાન ચંદ્ર 12 મા સ્થાનમાં હોવાથી આપના માટે સમય સારો નથી. આ સમય મુશ્કેલી વાળો રહેશે.